ვლადიმერ მაკოგონოვი

ვლადიმერ ანდრეის ძე  მაკოგონოვი (; დ. 27 აგვისტო, 1905,  აზერბაიჯანის სსრ, სსრკ — გ. 2 იანვარი, 1993, ბაქო) — აზერბაიჯანელი მოჭადრაკე. საბჭოთა კავშირის სპორტის დამსახურებული ოსტატი (1943).

დაიბადა ნახიჩევანში, მაგრამ ცხოვრების უმეტესი ნაწილი ბაქოში აქვს გატარებული. იგი 1950 წელს გახდა საერთაშორისო ოსტატი, ხოლო 1987 წელს მისდამი პატივსაცემად მიენიჭა გრანდმასტერის ტიტული.Vladimir Andreevich Makogonov Chessgames.com Retrieved November 30, 2006. მაკოგონოვი საბჭოთა კავშირის საზღვრებს გარეთ პოპულარული არასოდეს ყოფილა, თუმცა საკუთარ ქვეყანაში დიდად დაფასებული მოთამაშე და მწვრთნელი იყო. იგი 1940-იან წლებში ერთ-ერთი ყველაზე ძლიერი მოთამაშე იყო: მისი საუკეთესო რეიტინგი 1945 წლის ოქტომბერში დაფიქსირდა და რიცხობრივად 2735 იყო, ხოლო მისი უმაღლეს ისტორიულ რეიტინგად 1945 წელს დაფიქსირებული მეხუთე ადგილი სახელდება.Jeff Sonas, "Chessmetrics Player Profile:  Vladimir Makogonov." Chessmetrics Retrieved November 30, 2006.

საჭადრაკო კარიერა
ვლადიმერ მაკოგონოვი აზერბაიჯანის ხუთგზის ჩემპიონია (1947-1952 წლებში)Championships of Republics Yahoo! GeoCities Retrieved November 30, 2006.. მონაწილეობა მიღებული აქვს სსრკ-ის 8 ჩემპიონატში, 1927-47 წლებში. ამ ჩემპიონატებს შორის საუკეთესო იყო 1937 წლის ტურნირი, რომელშიც მან მეოთხე ადგილი დაიკავა.

მაკოგონოვის მოღვაწეობიდან აღსანიშნავია შემდეგი ტურნირის შედეგები: მესამე ადგილი ლენინგრად-მოსკოვში 1939 წელს (პირველ-მეორე ადგილი სალო ფლოჰრიმ და რეშევსკიმ დაიკავა), მეორე ადგილი 1943 წელს სვერდლოვსკიში (პირველ ადგილზე მიხეილ ბოტვინიკი გავიდა); აღსანიშნავია, რომ ბოლოს ნახსენებ ტურნირში მან ვასილი სმისლოვზე და ისააკ ბოლესლავკიზე წინამდებარე ადგილი დაიკავა. 1942 წელს, მან ბაქოში გამართულ თორმეტ-თამაშიან მატჩში დაამარცხა სალო ფლორი 7½–4½ ანგარიშით.Matches Yahoo! GeoCities. Retrieved November 30, 2006.

მაკოგონოვი ასევე კარგად იყო ცნობილი როგორც ჭადრაკის მწვრთნელი. იგი 1957 წლის მსოფლიო საჭადრაკო ტურნირზე ვასილი სმისმოვს დაეხმარა მომზადებულიყო მიხაელ ბოტვინიკის წინააღმდეგ გასამართ შეხვედრისათვის. ვლადიმირ მაკოგონოვი წვრთინა ვლადიმირ ბაგიროვსა და გენრიხ ჩეპუკაიტისMisha Savinov, "Interview with Valeri Tsaturian." (PDF) ChessCafe.com. Retrieved November 30, 2006. და ბოტვინიკის რეკომენდაციით იგი ასევე გახდა გარი გასპაროვის პირველი პედაგოგი.Stephen Ham, "The Young King." (PDF) ChessCafe.com. Retrieved November 30, 2006

მისი ძმა, მიხეილ მაკოგონოვი (1900–43)Bill Wall, "Chess During World War II." Yahoo! GeoCities. Retrieved November 30, 2006. აგრეთვე ჭადრაკის მასტერი იყო. ძმები ერთმანეთს პირველად 1923 წელს ბაქოს საჭადრაკო ჩემპიონატში შეხვდნენ.Bill Wall, "Russian Chess History." Yahoo! GeoCities. Retrieved November 30, 2006.

მაკოგონოვი გარდაიცვალა 1993 წლის 2 იანვარს, 88 წლის ასაკში, ბაქოში.NICBase Online  Retrieved November 30, 2006.

მემკვიდრეობა
როგორც მოთამაშე, მაკოგონოვი პოზიციური სტილით გამოირჩეოდა. მაკოგონოვის ვარიაცია მეფის ინდურ დაცვაში შემდეგნაირია: 1.d4 მf6 2.c4 g6 3.მc3 კg7 4.e4 d6 5.h3.

რესურსები ინტერნეტში


სქოლიო

კატეგორია:დაბადებული 27 აგვისტო
კატეგორია:დაბადებული 1904
კატეგორია:გარდაცვლილი 2 იანვარი
კატეგორია:გარდაცვლილი 1993
კატეგორია:აზერბაიჯანელი მოჭადრაკეები
კატეგორია:ბაქოში გარდაცვლილები